Іван Сяргеевіч Верас

Іван Верас (нар. , ) — беларускі футбаліст, нападнік клуба «Орша».

 Клубная кар’ера 
Выхаванец футбольнага клуба «Мінск», з 2016 года пачаў выступаць за дубль бабруйскай «Белшыны». На наступны год, калі бабруйская каманда выбыла ў Першую лігу, стаў іграком асноўнага складу. У пачатку 2018 года падоўжыў кантракт, аднак правёў за «Белшыну» толькі два матчы, пасля чаго пакінуў клуб. У другой палове 2018 года выступаў за «Чысць», дзе быў адным з асноўных ігракоў, але не здолеў выратаваць каманду ад вылету ў Другую лігу.

У сакавіку 2019 года папоўніў склад мікашэвіцкага «Граніта», дзе стаў асноўным нападнікам. З 15 галамі стаў трэцім бамбардзірам Першай лігі 2019. У студзені 2020 года перайшоў у «Смалявічы», якія выйшлі ў Вышэйшую лігу. Пачынаў сезон 2020 у стартавым складзе, пазней стаў часцей выхадзіць на замену, гуляў за дубль. У ліпені 2020 года пакінуў клуб.

У жніўні 2020 года далучыўся да «Крумкачоў», дзе стаў адным з асноўных ігракоў. У студзені 2021 года падоўжыў кантракт з клубам. У сезоне 2021 чаргаваў выхады ў стартавым складзе і на замену. У снежні 2021 года па пагадненні бакоў пакінуў сталічную каманду.

У студзені 2022 года папоўніў склад клуба «Юнайтэд Віктары» з Мальдываў, падпісаўшы кантракт на 10 месяцаў. Па выніках сезона 2022 з 13 галамі стаў трэцім бамбардзірам чэмпіянату Мальдываў. Восенню 2022 года доўгі час не мог пакінуць Мальдывы, бо клуб не разлічыўся з футбалістам.

У лютым 2023 года перайшоў у клуб «Аіджал» з індыйскай I-лігі. Пакінуў клуб у красавіку 2023 года, забіўшы за яго 4 галы ва ўсіх турнірах.

У жніўні 2024 года далучыўся да «Оршы».

 Статыстыка выступленняў 
СезонДывізіёнКлубМатчыГалы 2016  дубль  Белшына  28  9 2017  Д2  Белшына  27  9 2018 (1)  Д2  Белшына  2  0 2018 (2)  Д2  Чысць  13  3 2019  Д2  Граніт  27  15 2020 (1)  Д1  Смалявічы  12  0 2020 (2)  Д2  Крумкачы  11  3 2021  Д2  Крумкачы  25  2 2022  Д1  Юнайтэд Віктары  21  13 2022/23 (2)  Д1  Аіджал  8  2

 Крыніцы 

Катэгорыя:Футбалісты Беларусі
Катэгорыя:Ігракі ФК Белшына
Катэгорыя:Ігракі ФК Чысць
Катэгорыя:Ігракі ФК Граніт Мікашэвічы
Катэгорыя:Ігракі ФК Смалявічы
Катэгорыя:Ігракі ФК Крумкачы Мінск
Катэгорыя:Ігракі ФК Юнайтэд Віктары
Катэгорыя:Ігракі ФК Аіджал
Катэгорыя:Ігракі ФК Орша